HSL:n suuri lippu-uudistus viivästyy – Espoota ja Vantaata ei jaetakaan kahtia vuodenvaihteessa

Julkisen liikenteen uudet lippuvyöhykkeet oli määrä ottaa käyttöön vuodenvaihteessa. Se ei kuitenkaan onnistu, kertoo HSL:n toimitusjohtaja Suvi Rihtniemi.

Helsingin seudun liikenne (HSL) ei pystykään ottamaan käyttöön uutta lippujärjestelmää vuodenvaihteessa. Uudistus viivästyy kevääseen, kertoo Helsingin seudun liikenteen toimitusjohtaja Suvi Rihtniemi.

”Emme ole päässeet vaihtamaan matkakortteja, ja tähän vaihtoon pitää varata aikaa 3–4 kuukautta. Tietojen siirto vanhasta kortista uuteen ei vielä toimi virheettömästi”, Rihtniemi perustelee.